2022.5.23.
HU
Az Európai Unió Hivatalos Lapja
A.3.
A PEFCR-ek hatályának meghatározása
A.3.1.
Termékkategóriák és alkategóriák
L 144/125
A hasonló funkciókkal és alkalmazásokkal rendelkező termékeket ugyanazon PEFCR-be kell sorolni.
A PEFCR hatályát úgy kell meghatározni, hogy az kellően széles legyen ahhoz, hogy lefedje a különböző alkalmazásokat és/vagy technológiákat.
Egyes esetekben e követelmény teljesítése érdekében egy termékkategória több alkategóriára osztható.
A technikai titkárságnak el kell döntenie, hogy szükség van-e alkategóriákra a PEFCR elsődleges céljának eléréséhez, és ezáltal annak a kockázatnak az elkerüléséhez, hogy a különböző technológiákból származó kritikus pontok eredményei összekeverednek, vagy hogy a kis piaci részesedéssel rendelkezők eredményeit figyelmen kívül hagyják (9).
Az eredmények összehasonlíthatóságának biztosítása érdekében a termékkategória és az alkategóriák meghatározásának a lehető legkonkrétabbnak kell lennie.
A PEFCR-t úgy kell strukturálni, hogy legyen egy része, amely a PEFCR hatálya alá tartozó valamennyi termékre vonatkozó „horizontális” szabályokat tartalmazza, majd ezt kövesse az egyes alkategóriákra vonatkozó rész, amely a csak az adott alkategóriára alkalmazandó specifikus „vertikális” szabályokat tartalmazza (A-3. ábra).
Általános elvként a horizontális szabályok elsőbbséget élveznek a vertikális szabályokkal szemben; az ettől az elvtől való egyedi eltérések azonban kellően indokolt esetben engedélyezhetők.
Ez a struktúra megkönnyíti a meglévő PEFCR hatályának kiterjesztését több termék-alkategória hozzáadásával.
A PEFCR hatályának meghatározásában minden egyes alkategóriát egyértelműen le kell írni, és mindegyik alkategóriának rendelkeznie kell saját reprezentatív termékkel és referenciamutatóval (10), valamint a kiválasztott leginkább releváns folyamatokkal, életciklusszakaszokkal, közvetlen elemi áramokkal és hatáskate­ góriákkal.
Minden reprezentatív termék (és így alkategória) vonatkozásában legalább három PEF alátámasztó vizsgálatot kell végezni (lásd az A.3.6.
szakaszt).
L-3.
ábra – Példa PEFCR strukturálására a termékkategóriára jellemző horizontális szabályokkal, különböző termék-alkategóriákkal, valamint a termék-alkategóriákra jellemző vertikális szabályokkal
(9) Erre annak biztosítása érdekében van szükség, hogy a kritikus pontok elemzése tükrözze az összes különböző technológiát.
(10) Referenciamutató csak végtermékekre alkalmazandó (A.5.1.
szakasz).